Kiihtelyksen kyläyhdistys ry

Tiedote / mv 14.2.2025

**KIIHTELYKSEN KYLÄYHDISTYKSEN**

**PUHEENJOHTAJAKSI MINNA JAAKKONEN**

Kiihtelyksen kyläyhdistyksen vuosikokous valitsi uudeksi puheenjohtajaksi Minna Jaakkosen. Hän on toiminut aiemmin yhdistyksen hallituksessa kolmen vuoden ajan ja on mukana myös Kiihtelysvaaran Kesäpäivän valmisteluryhmässä.

Kyläyhdistys perustettiin kesäkuussa 2011 ja perustamisesta asti puheenjohtajana on toiminut Eevi Väistö. Hän toteaa, että yhdistyksessä on ollut mukava toimia ja iloitsee hallituksen jäsenten aktiivisuudesta.

- Vapaaehtoistoiminta sujuu, kun tehdään hyvillä mielin yhdessä ja jokainen kantaa vastuunsa. Jaksamisen kannalta on lisäksi olennaista, että tekeminen tuntuu mukavalta ja palkitsevalta, Eevi Väistö toteaa.

Kiihtelyksen kylän kohokohtia olivat viime vuonna P-K:n maakuntaliiton ja P-K:n kylät ry:n myöntämä kunniamaininta, Kiihtelysvaaran Kesäpäivä 2024 ja uuden kirkon valmistuminen vuoden lopulla.

Kyläyhdistyksen hallitukseen valittiin uusina jäseninä Mervi Juvonen ja Kaisa Loijas. Hallituksessa ovat lisäksi puheenjohtaja Minna Jaakkonen, Janne Jaakkonen, Jorma Könönen, Andy Saxe-Coburg and Gotha, Jaana Saxe-Coburg and Gotha, Tarja Vatanen ja Hannu Vepsäläinen.